भारत सरकार 
नागर विमानन मंत्रालय 
राज्य सभा 
लिखित प्रश्न संख्या : 1869 
दिनांक 27 अगस्त , 2013 / 5 भाद्रपद ,1935 (शक) को दिया जाने वाला उत्तर 

एयर इंडिया के विमानों में बिजनेस/एक्‍जीक्‍यूटिव श्रेणी की सीटों को हटाया जाना 

	1869. 
	श्री बीरेन्‍द्र प्रसाद वैश्‍य: 



क्या नागर विमानन मंत्री यह बताने की कृपा करेंगे कि : 

(क) देश के विभिन्‍न भागों से पूर्वोत्‍तर क्षेत्र को विशेषकर दिल्‍ली-गुवाहाटी और कोलकाता-गुवाहाटी-डिब्रूगढ़ क्षेत्र के बीच परिचालित एयर इंडिया के विमानों से बिजनेस/एक्‍जीक्‍यूटिव श्रेणी की सीटों को हटाए जाने के क्‍या कारण हैं;
(ख) क्‍या सरकार एयर इंडिया के विमानों में बिजनेस/एक्‍जीक्‍यूटिव श्रेणी की सीटों की व्‍यवस्‍था पुन: आरंभ करने तथा उक्‍त सीटों को उपलब्‍ध कराए जाने हेतु इस संबंध में कोई कार्रवाई करेगी;
(ग) यदि हां, तो तत्‍संबंधी ब्‍यौरा क्‍या है; और
(घ) यदि नहीं, तो इसके क्‍या कारण हैं? 

उत्तर 

नागर विमानन मंत्रालय में राज्य मंत्री (श्री के.सी. वेणुगोपाल) 

(क) से (घ) : एअर इंडिया ने अपने 14 ए-320 विमानों को पूर्ण रूप से इकोनॉमी श्रेणी में परिवर्तित कर दिया है और इन विमानों को पूर्वोत्‍तर क्षेत्र सहित अपने नेटवर्क में शामिल कर लिया है। सीट विन्‍यास तथा मार्गों पर विमानों की तैनाती विमान की उपलब्‍धता, हवाईअड्डा बाधाओं/प्रतिबंध और वाणिज्यिक व्‍यवहार्यता के आधार पर की गई है। तथापि, एअर इंडिया पूर्वोत्‍तर क्षेत्र में कुछ सेक्‍टरों पर अभी भी एक्जिक्‍यूटिव श्रेणी प्रचालित कर रहा है। 

***** 

